CELEX: 62008TN0348
Language: bg
Date: 2008-08-26 00:00:00
Title: Дело T-348/08: Жалба, подадена на 26 август 2008 г.  — Aragonesas Industrias y Energía/Комисия

8.11.2008   
            
            
               BG
            
            
               Официален вестник на Европейския съюз
            
            
               C 285/44
            
         Жалба, подадена на 26 август 2008 г. — Aragonesas Industrias y Energía/Комисия
   (Дело T-348/08)
   (2008/C 285/82)
   Език на производството: английски
   Страни
   
      Жалбоподател: Aragonesas Industrias y Energía, SA (Барселона, Испания) (представители: I. Forrester, K. Struckmann, P. Lindfelt, J. Garcia-Nieto Esteva, lawyers)
   
      Ответник: Комисия
   Искания на жалбоподателя
   
               —
            
            
               да се отмени решението на Комисията от 11 юни 2008 г. по преписка COMP/38.695 — Натриев хлорат в частта, която се отнася до Aragonesas, или
            
         
               —
            
            
               да се изменят членове 1 и 2 от решението като се отмени или намали в значителна степен наложената на Aragonesas глоба, и
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   С жалбата си жалбоподателят иска, на основание член 230 ЕО, отмяна на Решение на Комисията C(2008) 2626 окончателен от 11 юни 2008 г. по преписка COMP/38.695 — Натриев хлорат относно производство по член 81 от Договора за ЕО и член 53 от Споразумението за ЕИП в частта, която се отнася до жалбоподателя. При условията на евентуалност той иска изменение на членове 1 и 2 от решението, доколкото с него му е наложена глоба.
   Жалбоподателят изтъква две правни основания в подкрепа на жалбата си:
   Първо жалбоподателят поддържа, че Комисията е допуснала явна грешка в преценката като е приела, че от 1994 г. до 2000 г. той е участвал в картел посредством разпределяне на обема на продажби и определяне на цени. Той твърди, че доказателствата, посочени от Комисията в решението, не са достатъчни, за да се установи надлежно участието му в едно продължавано нарушение.
   Второ жалбоподателят поддържа, че са нарушени принципите на пропорционалност и на равно третиране поради обстоятелството, че при изчисляването на основния размер на глобата Комисията:
   
               —
            
            
               е преценила погрешно тежестта на нарушението по отношение на жалбоподателя,
            
         
               —
            
            
               е приложила погрешно входната такса спрямо жалбоподателя,
            
         
               —
            
            
               не е определила надлежно продължителността на нарушението, и
            
         
               —
            
            
               не е взела предвид смекчаващите вината обстоятелства по отношение на жалбоподателя.